open-index/open-wikipedia-markdown huggingface dataset:
Բերդա (լեռ)

**Բերդա** (), լեռ Խոտինի բարձրավայրում, հարթավայրային Ուկրաինայի ամենաբարձր կետը։ Բարձրությունը՝ 515 մետր ծովի մակերևույթից։ Անվանումը կապված է հին գործող հաստոցի մասի հետ։

Բերդա լեռը հանդիսանում է Արևելաեվրոպական հարթավայրի ամենաբարձր կետը, Լեհաստանից մինչև Ուրալ, և Սև ծովից մինչև Հյուսիսային սառուցյալ օվկիանոս։

Այն տարածված համոզմունքը, որ Բերդա լեռը Արևելաեվրոպական հարթավայրի ամենաբարձր կետն է, թյուր կարծիք է, քանի որ հարավում՝ Ռումինիայում, մոլդովական բարձունքներն է, որի շրջանակներում բարձունքները (Բարլադ) հասնում են 564 մետրի։ Նույնիսկ ավելի մեծ բարձունքներ տեղակայված են Ռումինիայում՝ Բոտոշանի ջրամբարի հարավային սահմաններում՝ Տուդոր գյուղի հարևանությամբ - Դյուլուլ-Մարե լեռը, որն ունի 571.0 մետր բարձրություն, նրանից 2,5 կմ հյուսիս՝ Դրումուլ-Դումբրեվենիլոր լեռը ունի 581.0 մետր բարձրություն, և նրանց միջև տեղակայված անանուն գագաթը հասնում է ծովի մակարդակից 586.9 մետր բարձրության։

Բերդան ավելի լավ երևում է հյուսիսում` Չեռնովցի կենտրոնական հրապարակից։

## Տես նաև
* Բերդա- պահպանվող տարածք։

## Ծանոթագրություններ

## Աղբյուրներ
* Географічна енциклопедія України : у 3 т. / редкол.: О. М. Маринич (відповід. ред.) та ін. — К. : «Українська Радянська Енциклопедія» ім. М. П. Бажана, 1989—1993. — 33 000 екз. — .

Կատեգորիա:Ուկրաինայի լեռներ
Ադրբեջանը Եվրատեսիլ 2013 երգի մրցույթում

**[[Ադրբեջան]]ը** մասնակցել է Եվրատեսիլ 2013 երգի մրցույթին։ Ադրբեջանի ազգային ընտրությունը տեղի է ունեցել 2013 թվականի մարտի 14-ին։ Ադրբեջանը Եվրատեսիլ 2013 երգի մրցույթում ներկայացրել է Ֆարիդ Մամեդովն իր «Hold Me» երգով։

## Արդյունքներ
#### Փուլ 1

#### Փուլ 2

#### Փուլ 3

#### Փուլ 4

#### Փուլ 5

#### Փուլ 6

#### Փուլ 7

#### Փուլ 8

### Եզրափակիչ փուլ

## Տես նաև
* Ադրբեջանը Եվրատեսիլ երգի մրցույթում
* Եվրատեսիլ 2013 երգի մրցույթ

## Արտաքին հղումներ
* İctimai TV պաշտոնական կայք

Կատեգորիա:Երկրներ Եվրատեսիլ 2013 երգի մրցույթում
Ֆարիդ Մամեդով

**Ֆարիդ Մամեդով** (ադրբեջաներեն` *Fərid Məmmədov*,), ադրբեջանցի երգիչ, ով 2013 թվականի մայիսին Hold Me երգով ներկայացրել է Ադրբեջանը Եվրատեսիլ 2013 երգի մրցույթում։

## Կենսագրություն
### Վաղ կյանք
Ֆարիդ Մամեդովը ծնվել է 1991 թվականի օգոստոսի 30-ին Բաքվում, Ադրբեջան։ Սկսած մանկությունից նա երգել է "Bulbul" անսամբլում և արդեն 8 տարեկանում նա սկսել է հետաքրքրվել ջազ և սոուլ երաժշտական ոճերով։

Ֆարիդը բացի երգիչ լինելուց զբաղվում է նաև հունահռոմեական ոճի ըմբշամարտով։

### Եվրատեսիլ 2013
2013 թվականի մարտին Ֆարիդը իր Hold Me երգով հաղթում է Ադրբեջանի Եվրատեսիլի ազգային ընտությանը և հնարավորություն ստանում ներկայացնելու Ադրբեջանը Եվրատեսիլ 2013 երգի մրցույթում։ Նա մրցույթի եզրափակիչ փուլում զբաղեցրել է 2-րդ հորիզոնականը։

## Ծանոթագրություններ

Կատեգորիա:1991 ծնունդներ
Կատեգորիա:Օգոստոսի 30 ծնունդներ
Կատեգորիա:Եվրատեսիլ 2013 երգի մրցույթի մասնակիցներ
Կատեգորիա:21-րդ դարի երգիչներ
Hold Me (երգ, Ֆարիդ Մամեդով)

**Hold Me** (*Գրկիր ինձ*), ադրբեջանցի երգիչ Ֆարիդ Մամեդովի երգն է, որով ներկայացրել է Ադրբեջանը Եվրատեսիլ 2013 երգի մրցույթում։ Երգի խոսքերի հեղինակներն են Ջոն Բալլարդը և Ռալֆ Չարլին, իսկ երաժշտության հեղինակն է Դիմիտրիս Կոնտոպուլոսը։

Երգը մրցույթի եզրափակիչ փուլում զբաղեցրել է 2-րդ հորիզոնականը 234 միավորով։

## Սկանդալներ
Մինչև մրցույթի եզրափակչի մեկնարկը լիտվական *15min.lt* լրատվական գործակալությունը համացանցում է տեղադրում է մի տեսանյութ, որտեղ երևում է թե ինչպես են մի քանի գործակալներ լիտվացի ուսանողներից 20 եվրոի դիմաց գնում ձայներ։ Տեսանյութի երկխոսությունում նշվում է, որ Ադրբեջանի համար ձայներ են գնվել նաև 15 այլ երկրում, այդ թվում Լատվիայում, Էստոնիայում, Բելառուսում, Ուկրաինայում, Խորվաթիայում և Շվեյցարիայում։

## Ծանոթագրություններ

Կատեգորիա:2013 երգեր
Կատեգորիա:Ադրբեջանի երգերը Եվրատեսիլ երգի մրցույթում
Կատեգորիա:Եվրատեսիլ 2013 երգի մրցույթի երգեր
Canal J

*'Canal J*, Ֆրանսիական վճարովի թվային հեռուստաալիք, նախատեսված 3-14 տարեկան երեխաների համար։ Հեռարձակվում է 1985 թվականի դեկտեմբերի 23-ից Ֆրանսիայի ողջ տարածքում, հասանելի է կանելային և արբանյակային տիրույթներում։ 2011 թվականի դրությամբ հեռուստաալիքը ուներ 1,2 միլիոն բաժանորդ։ Հեռուստաալիքը պատկանում է «Lagardère Active» մեդիաընկերությանը։

## Արտաքին հղումներ
* Պաշտոնական կայք  

Կատեգորիա:Մանկական հեռուստաընկերություններ
Կատեգորիա:Ֆրանսալեզու հեռուստաալիքներ
Կատեգորիա:Ֆրանսիայի հեռուստաընկերություններ
Կիևի ոսկե դարպասներ

մինի|աջից|300px|Ոսկե դարպասների վերանորոգումը
**Ոսկե դարպասներ** (), Յարոսլավ Իմաստունի ժամանակներից Կիևյան Ռուսիայի պաշտպանողական ճարտարապետության պահպանված եզակի նմուշներից մեկը։

Յարոսլավ Իմաստունի ժամանակ քաղաքի տարածքը ակտիվորեն լայնանում էր, ինչը պահանջում էր նոր պաշտպանողական շինությունների կառուցում, ստեղծվում են խոր խրամեր, փայտե վանդակաշարներով պատնեշներ և այլն։

## Արտաքին հղումներ
* Ոսկե դարպասների պատմությունը
* Ոսկե դարպասների թանգարան
* Արգելվածը նկարը Կիևի ոսկե դարպասներից

Կատեգորիա:Կիևի թանգարաններ
Կատեգորիա:Կիևի հուշարձաններ
Կատեգորիա:Կիևի տեսարժան վայրեր
Կատեգորիա:Ուկրաինայի դարպասներ
Կատեգորիա:Ուկրաինայի պատմություն
Մեքայ Ֆայֆեր

**Մեքայ Թայրա Ֆայֆեր** (անգլ.՝ *Mekhi Thira Phifer*, ), ամերիկացի դերասան։ Հանդիսատեսին առավել հայտնի է «8-րդ մղոնը», «Մեռյալների արշալույսը», «Օ» ֆիլմերով։

Հայտնի է նաև հեռուստատեսային դերերով, որոնցից առանձնացվում են «Խաբի՛ր ինձ» (Fox հեռուստաալիք, Հայաստանի տարածքում ցուցադրվել է Կենտրոն հեռուստաալիքով) և «Շտապ օգնություն» (NBC հեռուստաալիք) հեռուստասերիալները։

## Ֆիլմագրություն

### Հեռուստատեսություն
* *Դավադրություն*, 2004, մեկ սերիա
* *Սանձե՛ք ձեր ոգևորությունը*, 2005, 4 սերիա
* *Շտապ օգնություն*, 2002–2008
* *Սպանություն. կյանքը փողոցներում*, 1996–1998, 3 սերիա
* *Սև պոկերի աստղերը*, 2008, 
* *[[Խաբիր ինձ|Խաբի՛ր ինձ]]*, 2009–2011
* *Թորչվուդ*, 2011
* *Պայծառատեսը*, 2012
* *Ամուսիններ*, 2012
* *Սպիտակ մանյակ*, 2012

### Տեսահոլավակներ
* «Many Men (Wish Death)» - 50 Սենտ
* «The Boy Is Mine» - Բրենդի և Մոնիկա
* «Don't Let Go (Love)» - Էն Վոգ
* «Nobody» - Քիթ Սուիթ
* «Flava in Ya Ear (ռեմիքս)» - Քրեյգ Մեք
* «Wu Wear» - Վու-Տանգ Կլան
* «Just Lose It» - Էմինեմ
* «Lose Yourself» - Էմինեմ
* «So Many Ways» - Բրեքսթոնս

## Ծանոթագրություններ

## Արտաքին հղումներ
* 

Կատեգորիա:1974 ծնունդներ
Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Նյու Յորք քաղաքում ծնվածներ
Տուզլա (կղզի)

**Տուզլա** (; ), ավազային կղզի մոտ 3 քառակուսի կիլոմետր մակերեսով (կղզու երկարությունը տատանվում է 6,5 - 5 կմ, լայնությունը՝ մոտ 500 մ) Ազովի ծովի Կերչի նեղուցում, արևմուտքից Ղրիմի Կերչի թերակղզու և արևելքից Կրասնոդարի երկրամասի Թամանյան թերակղզու միջև։

Հայտնի է դարձել 2003 թվականին Ռուսաստանի և Ուկրաինայի միջև տարածքային վեճի հետ կապված։

## Արտաքին հղումներ
* «Տուզլա ցամաքալեզվակի լվացման պատճառով արդեն կորսվել է 15 հեկտար ուկրաինական հող» - Ռեգնում (26.06.2007)

Կատեգորիա:Անմարդաբնակ կղզիներ
Կատեգորիա:Կերչի նեղուց
Կատեգորիա:Ուկրաինայի կղզիներ
Մեծ Կովկաս

**Մեծ Կովկաս** (, , ), Սև և Կասպից ծովերի միջև գտնվող լեռնահամակարգ, որը Փոքր Կովկասի հետ կազմում է *Կովկասյան լեռներ* լեռնային երկիրը։

Մեծ Կովկասը վեհասքանչ լեռնագոյացում է։ Տարածվում է հյուսիս-արևմուտքից մինչև հարավ-արևելք ավելի քան 1&nbsp;150 կմ տարածության վրա՝ Անապայի շրջանից և Թամանյան թերակղզուց մինչև Կասպից ծովի ափին և Բաքվի մոտ գտնվող Ապշերոնյան թերակղզին։ Լայնությունը տատանվում է 32 կմ-ից Նովոռոսիյսկի շրջանում մինչև 180 կմ (առավելագույնը) Էլբրուսի միջօրեագծի շրջանը և 160 կմ Դաղստանում։

## Ծանոթագրություններ

Կատեգորիա:Եվրոպայի լեռնահամակարգեր
Կատեգորիա:Ասիայի լեռնահամակարգեր
Կատեգորիա:Լեռնահամակարգեր այբբենական կարգով
Կատեգորիա:Կովկաս
Ջարիլգաչ (կղզի)

**Ջարիլգաչ** (), Ուկրաինայի և Սև ծովի ամենամեծ և երկարությամբ երկրորդ կղզին։ Շրջապատված է Կարկինիտի և Ջարիլգաչի ծովածոցերով։ Կղզու մակերեսը կազմում է 62 կմ²։ Չնայած իր զգալի չափերի, այն չունի որևէ տնտեսական կամ ռազմավարական նշանակություն և անմարդաբնակ է։

Կղզու տարածքում է գտնվում Ջարիլգաչի բնության ազգային պարկը, ստեղծված 2009 թվականին։

Կղզու երկարությունը 42 կմ (հիմնական մասը 23 կմ, նեղ մասը 19 կմ), առավելագույն լայնությունը՝ 4,8 կմ։ Ամենաբարձր կետն է 2,8 մ, միջին բարձրությունը ծովի մակերևույթից 0,4 - 0,5 մ։ Կղզու ափերը ունեն միջինում 0,4 մ բարձրություն։

## Արտաքին հղումներ
* Ջարիլգաչ կղզին Սև ծովում։ Կրճատ նկարագիրը լուսանկարներով։

Կատեգորիա:Անմարդաբնակ կղզիներ
Կատեգորիա:Ուկրաինայի կղզիներ
Կատեգորիա:Սև ծովի կղզիներ
Չառլի Շին

**Կառլոս Իրվին Էստևեզ** (, ), առավել հայտնի **Չառլի Շին** (*Charlie Sheen*) բեմական կեղծանվամբ, ամերիկացի դերասան։

Շինի մասնակցությամբ առավել հայտնի ֆիլմերից են «Ջոկատ» (1986), «Ոգին» (1986), «Ուոլ սթրիթ» (1987), «Գլխավոր լիգա» (1989), «Շատ սարսափելի կինո 3» (2003), «Շատ սարսափելի կինո 4» (2006) և այլ ֆիլմեր։ 2010 թվականի դրությամբ Շինը եղել է ամերիկյան հեռուստատեսության ամենաբարձր վարձատրվող դերասանը՝ «Երկուս ու կես մարդ» հեռուստասերիալ-սիտկոմի յուրաքանչյուր սերիայում նկարահանվելու համար ստանալով 1, 8 միլիոն դոլար։ Շինի անձի հետ կապված են նաև բազմաթիվ սկանդալներ՝ անձնական և հասարակական կյանքում, այդ թվում՝ թմրանյութերի օգտագործում, բռնության գործադրում, ալկոհոլի չարաշահում։

2011 թվականի մարտին «CBS» և «Warner Bros» ընկերությունները որոշում են հեռացնել Շինին «Երկուս ու կես մարդ» հեռուստասերիալից՝ որպես փոխհատուցում նրան վճարելով 25 միլիոն ԱՄՆ դոլար։

Շինի ավագ եղբայրներ՝ Էմիլիո և Ռամոն Էստեվեզները, ինչպես նաև կրտսեր քույր Ռենեն, նույնպես դերասաններ են։

## Ծանոթագրություններ

## Արտաքին հղումներ
* Պաշտոնական կայք 
* Կենսագրությունը CBS.com կայքում 

Կատեգորիա:1965 ծնունդներ
Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:ԱՄՆ-ի հանրապետական կուսակցության անդամներ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Ամերիկացիներ իռլանդական սերմամբ
Կատեգորիա:Բեմական կեղծանուններ
Կատեգորիա:Նյու Յորք քաղաքում ծնվածներ
Space TV

«**Space TV**» (), Ադրբեջանի մասնավոր տեղեկատվական-ժամանցային հեռուստառադիոընկերություն, հեռարձակվում է 1997 թվականի հոկտեմբերի 12-ից։

## Արտաքին հղումներ
* Պաշտոնական կայք  

Կատեգորիա:Ադրբեջանալեզու հեռուստաալիքներ
Կատեգորիա:Ադրբեջանի հեռուստաընկերություններ
Paris Première

**Paris Première**, Ֆրանսիական ժամանցային ուղղվածության հեռուստաալիք, հեռարձակվում է կաբելային, արբանյակային և թվային ցանցերում։ Եթեր է հեռարձակվում 1986 թվականի դեկտեմբերի 15-ից։ Պատկանում է M6 մեդիախմբին։ Ներկայացնում է թոկ-շոուներ, ռեալիթի-շոուներ, ժամանցային և մանկական հաղորդումներ, հեռուստասերիալներ։

## Արտաքին հղումներ
* Պաշտոնական կայք 

Կատեգորիա:Ժամանցային հեռուստաընկերություններ
Կատեգորիա:Ֆրանսալեզու հեռուստաալիքներ
Կատեգորիա:Ֆրանսիայի հեռուստաընկերություններ
LCI

**LCI** (, տեղեկատվական ալիք), ֆրանսիական լրատվական հեռուստաալիք, իրականացնում է շուրջօրյա եթեր 1994 թվականի հունիսի 24-ից։ Ընկերության բաժնետոմսերի 100%-ը պատկանում է «Groupe TF1» մեդիահոլդինգին, 2007 թ. դրությամբ հեռուստաալիքի բյուջեն կազմել է 55 միլիոն եվրո։

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Լրատվական հեռուստաընկերություններ
Կատեգորիա:Ֆրանսալեզու հեռուստաալիքներ
Կատեգորիա:Ֆրանսիայի հեռուստաընկերություններ
Սիգմա (հեռուստաալիք)

**Sigma**, մասնավոր հեռուստաընկերություն Կիպրոսում, հեռարձակվում է 1995 թվականի ապրիլի 3-ից։ Ներկայացնում է լրատվական, տեղեկատվական, մանկական հաղորդումներ, տեղական և արտասահմանյան հեռուստասերիալներ, ֆուտբոլային հանդիպումներ։ Հեռարձակվում է հունարեն լեզվով և հասանելի է Կիպրոսի ողջ տարածքում։

## Արտաքին հղումներ
* Պաշտոնական կայք 

Կատեգորիա:Կիպրոսի հեռուստաընկերություններ
Կատեգորիա:Հունարեն հեռուստաալիքներ
Ջամպաոլո Պացցինի

**Ջամպաոլո Պացցինի** (, ), իտալացի պրոֆեսիոնալ ֆուտբոլիստ, հարձակվող։ Խաղում է Միլան ակումբում և Իտալիայի ազգային հավաքականում։

## Կարիերա
## Միջազգային կարիերա
### Միջազգային գոլեր
Թարմացվել է նոյեմբերի 11-ին 2011 թ.

## Նվաճումներ
### Ակումբում
;Ինտեր Միլան
*Ֆուտբոլի Իտալիայի գավաթ։ 2010–11

### Ազգային հավաքականում
;Իտալիա Մ-19
*Եվրոպայի մինչև 19 տարեկանների առաջնություն։ 2003

## Ծանոթագրություններ

## Արտաքին հղումներ
*Պացցինիի պրոֆիլը Միլան ակումբի պաշտոնական կայքում

Կատեգորիա:1984 ծնունդներ
Կատեգորիա:Ինտեր Միլանի ֆուտբոլիստներ
Կատեգորիա:Իտալացի ֆուտբոլիստներ
Կատեգորիա:Իտալիայի հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Միլանի ֆուտբոլիստներ
Կատեգորիա:Վերոնայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Օգոստոսի 2 ծնունդներ
Կատեգորիա:Ֆիորենտինայի ֆուտբոլիստներ
Կատեգորիա:Ֆուտբոլիստներ այբբենական կարգով
Կատեգորիա:Ատալանտայի ֆուտբոլիստներ
Կատեգորիա:Սամպդորիայի ֆուտբոլիստներ
Կատեգորիա:Լևանտեի ֆուտբոլիստներ
Կատեգորիա:Իտալիայի ակումբների ֆուտբոլիստներ
Էլիզա Դուշկու

**Էլիզա Պատրիսիա Դուշկու** (անգլ.՝ *Eliza Patricia Dushku*, ), ալբանական ծագմամբ ամերիկյան դերասանուհի, պրոդյուսեր։ Առավել հայտնի է հեռուստատեսային դերերով, որոնցից առանձնացվում են «Բաֆֆի՝ վամպիրներին բնաջնջողը», «Հրեշտակը», «Տիկնիկների տունը» և այլ հեռուստասերիալներ։

Դուշկուի մասնակցությամբ առավել հայտնի ֆիլմերից են «Ճշմարիտ սուտը», «Նոր տղան», «Հասի՛ր հաջողության», «Ջեյն ու Լուռումունջ Բոբը հակահարված են տալիս» և այլն։

Վաղ տարիներին հաճախել է դաշնամուրի, թմբուկի, ինչպես նաև տարբեր ոճի պարերի խմբակներ։ Առաջին դասարանից եղել է Ուոթերթաունի մանկական թատրոնի հիմնական դերասանական կազմի անդամ։ Բացի ֆիլմերում և հեռուստատեսությունում հանդես գալուց, Դուշկուն երբեմն Ուոթերթաունի մանկական թատրոնում երգում է լսողական խնդիրներ ունեցող երեխաների հետ։

## Ծանոթագրություններ

## Արտաքին հղումներ
* Պաշտոնական կայք 
* IMDb.com էջը
* 

Կատեգորիա:1980 ծնունդներ
Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի պրոդյուսերներ
Կատեգորիա:Ջորջ Վաշինգտոն համալսարանի շրջանավարտներ
EinsPlus

**EinsPlus**, գերմանական թվային հեռուստաալիք **[[ARD]]** ընկերության «ARD Digital» թվային հեռուստատեսության փաթեթի կազմում։ Հիմնվել է 1997 թվականի օգոստոսի 29-ին «EinsMuXx» անվանումով, ստացել է ներկայիս անվանումը 2005 թվականի ապրիլի 23-ին։ Հեռուստաալիքը տարածվում է կաբելային և արբանյակային ցանցերով Գերմանիայի ողջ տարածքով, իսկ Հարավային Գերմանիայում (Բադեն-Վյուրթեմբերգ, Բավարիա և Ռեյնլանդ-Փալատինաթ մարզերում)՝ նաև տարածքային թվային ցանցերով։ 2014 թվականի հունվարից նախատեսվում է հեռարձակում սկսել բարձր պարզության ֆորմատով (HD):

## Ծանոթագրություններ

## Արտաքին հղումներ
* Պաշտոնական կայք  
* ARD Digital կայք 

Կատեգորիա:Գերմանիայի հեռուստաընկերություններ
Կատեգորիա:Գերմանալեզու հեռուստաալիքներ
Կատեգորիա:ARD
Կատեգորիա:Գերմանիայի հեռուստաալիքներ
Լազար Գլոբա

**Լազար Օստապի Գլոբա** (, ), զապորոժյան բանակի յասաուլ։

1743 թվականին, պաշտոնաթող լինելուց հետո, հիմնավորվում է այժմյան Դնեպրոպետրովսկի տարածքում և երեք այգի է հիմնում՝ Միաբանության կղզում, այս կղզու դիմաց Դնեպրի ափին և Պոլովիցա սլոբոդայի մերձակայքում։ Դնեպրի ափին չորս ալրաղաց է կառուցում։

Եկատերինոսլավ քաղաքի կառուցումը սկսելու ժամանակ իշխան Պոտյոմկինը Գլոբայից գնում է վերին այգին, որը հետագայում անվանվում է Պոտյոմկինի անվամբ (այժմ՝ Շևչենկոյի այգի)։ Դրանից հետո Գլոբան տեղափոխվում է Պոլովիցա և հիմնում նոր այգի։ Ապրել է մինչև խոր ծերություն։ 19-րդ դարում այգին անցել է քաղաքի տնօրինության տակ։ Այս այգին 1993 թվականին՝ Ուկրաինայի անկախության տարելիցին, կոչվել է Լազար Գլոբայի անվամբ։

1972 թվականին, Դնեպրոպետրովսկի 200-ամյակի տոնակատարությունների շրջանակում, Լազար Գլոբայի շիրմին հուշարձան է դրվել։

## Ծանոթագրություններ
Զմիյնի (կղզի)

**Զմեինի** (, , , , ), կղզի Սև ծովում, պատկանում է Ուկրաինային։ Կղզին մտնում է Օդեսայի մարզ Կիլիի շրջանի կազմի մեջ։

Կղզու վրա գտնվող բնակավայրը ունի ավանի պաշտոնական կարգավիճակ (Բելոե ավան)։ Ավանում գործում են փոստ, թանգարան, բանկի բաժանմունք։ Ապագայում նախատեսվում է ուղղափառ վանքի կառուցում։

Զմեինի կղզու կարգավիճակը ուներ կարևորագույն նշանակություն ՄԱԿ-ի Միջազգային Դատարանում Ուկրաինայի և Ռումինիայի միջև տարածքային վեճի, մայրցամաքային շելֆի տարանջատման և նավթով ու բնական գազով հարուստ առանձին տնտեսական գոտու խնդիրների դիտարկման ժամանակ։ 2009 թվականի փետրվարի 3-ին կայացվեց որոշում, ըստ որի Զմեինին ճանաչվեց կղզի, այլ որ ժայռ, ինչը փորձում էր ապացուցել Ռումինիան։

Զմեինի կղզին տեղաբաշխված է մոտ 35 կիլոմետր արևելք Դանուբի դելտայի լայնության վրա գտնվող ափեզրից։ Կղզին ունի խաչաձև ձև, մակերեսը կազմում է 20,5 հեկտար, իսկ ծայրագույն կետերի հեռավորությունը կազմում է 615 և 560 մետր։ Ամենամոտ բնակավայրը ռումինական ափեզրին գտնվող Սուլինա քաղաքն է։ Ամենամոտ ուկրաինական բնակավայրն է Վիլկովո քաղաքը։

Կղզու կլիման չափավոր է, տափաստանային։ Հաճախակի քամիներով, եղանակի փոփոխություններով և բարձր խոնավությամբ։ Միջին ջերմաստիճանը ձմռանը տատանվում է 0 - 2 ° С, ամռանը՝ 19 - 24 ° С։ Ջերմաստիճանի բացարձակ մաքսիմումը գրանցվել է +40 ° С, մինիմումը՝ −30 ° С։ Միջին տարեկան տեղումների քանակը կազմում է մոտ 300 մմ։

Համեմատաբար փոքր հողի շերտի վրա աճում են տափաստանային բույսեր, ծառերը բացակայում են, չնայած տարվում են աշխատանքներ դրանց աճեցման ուղղությամբ։

Չվող թռչյունները օգտագործում են կղզին սեզոնային միգրացիաների ժամանակ որպես հանգստի վայր։ Գարնանային ժամանակ Զմեինիի վրա հանդիպում են մինչև 234 տեսակի թռչյուններ։ Դանուբի հոսանքով, որի գետաբերանի դիմաց գտնվում է կղզին, երբեմն այստեղ են քշվում լորտու օձեր, այստեղից էլ տրվել է կղզու անունը։ Կղզուն հարող ջրերում բնակվում են 49 տեսակի ձկներ և 6 տեսակի ծովախեցգետիններ, որոնցից համապատասխանաբար 3 և 4 տեսակները ներառված են Ուկրաինայի կարմիր գրքում։ 1998 թվականի դեկտեմբերի 9-ից Ուկրաինայի Նախագահի հրամանով կղզու տարածքում ստեղծվել է «Զմեինի կղզի» համապետական նշանակության որսարգելոց, որի կազմի մեջ է մտնում կզղու բնապահպանական թանկարժեք նշանակություն ունեցող մասը և 500 մ նրան հարող Սև ծովի ջրային տարածքը։ Որսարգելոցի ընդհանուր տարածքը կազմում է 232 հա։

## Պատկերասրահ

Պատկեր:Insula Serpilor in 1896.JPG|Զմեինի կղզին 1896 թվականին
Պատկեր:Zmeiniy-skali.JPG|Ափամերձ ժայռերը
Պատկեր:Zmeiniy-bereg.JPG|Կղզու ափը
Պատկեր:Zmeinyi-sea.JPG|Տեսարան դեպի կղզին


## Տես նաև
* Օձերի կղզի (Բրազիլիա)
* Հաջողության զինվորները (ֆիլմ)

## Ծանոթագրություններ

## Արտաքին հղումներ
* Զմեինի կղզին 
* Ս. Օխոտնիկով Աքիլեսի սրբավայրը Լևկե կղզու վրա (Զմեինի) // Կիև, Նաուկով դումկա - 1993.- 140 էջ.
* 
* ՄԱԿ-ի ՄԴ-ում «Ռումինիան ընդդեմ Ուկրաինայի» գործի նյութերը 

Կատեգորիա:Ուկրաինայի կղզիներ
Կատեգորիա:Սև ծովի կղզիներ
Կատեգորիա:Զմիյնի կղզի
RTL9

**RTL9**, լյուքսեմբուրգյան RTL Group մեդիահոլդինգի կողմից ստեղծված ֆրանսալեզու հեռուստաալիք։ Պատկանում է «RTL Group» և «AB Groupe» մեդիախմբերին։ Հեռարձակվում է Ֆրանսիայում, նաև հասանելի է Բելգիայում, Շվեյցարիայում և Լյուքսեմբուրգում։ Հիմնվել է 1954 թվականի հուլիսի 1-ին, եթեր է հեռարձակվում 1955 թվականի հունվարի 23-ից։

## Արտաքին հղումներ
* Պաշտոնական կայք 

Կատեգորիա:RTL Group
Կատեգորիա:Լյուքսեմբուրգի հեռուստաընկերություններ
Կատեգորիա:Ֆրանսալեզու հեռուստաալիքներ
Կատեգորիա:Ֆրանսիայի հեռուստաընկերություններ
Ադալարայի ժայռեր (Ղրիմ)

**Ադալարներ**, կամ **Ադալարայի ժայռեր** (, ; երբեմն օգտագործվում է նաև «Սպիտակ ժայռեր» և «Երկվորյակ ժայռեր», ղրիմի թաթարերեն անվանումը բառացիորեն նշանակում է «կղզիներ»), երկու ոչ մեծ ժայռոտ կղզի Սև ծովում Գուրզուֆի մոտ։ Կղզիները գտնվում են ափից մոտ 250 մետր հեռավորության վրա, ամեն մեկը տրամագծում ունի 20 - 30 մետր։ Բարձրությունները կազմում են 35 և 48 մետր, նրանց միջև հեռավորությունը կազմում է մոտ 40 մ։ Ծովի խորությունը այս կղզիների հիմքի մոտ տատանվում է 14-ից 38 մետր։

Անցյալում Ադալարները միացված են եղել ափի հետ, աստիճանաբար ծովը քանդել է այդ միացումը, և այժմ ջրի տակ երևում են կրաքարային շղթայի մնացորդները։ 19-րդ դարի սկզբում կղզիներից մեկի վրա կառուցվել էր ռեստորան, գոյություն են ունեցել պլաններ ստեղծելու կախովի ճոպանուղի ափից դեպի կղզի։

Ադալարները հանդիսանում են Գուրզուֆի և Ղրիմի ամբողջ հարավային ափեզրի խորհրդանիշերից մեկը։

## Հետաքրքիր փաստեր
«Ադալար» բառը ղրիմի թաթարերենում և թուրքերենում ինքը արդեն հանդիսանում է «ադա» («կղզի») բառի հոգնակի ձևը։

## Ծանոթագրություններ

Կատեգորիա:Ուկրաինայի կղզիներ
Կատեգորիա:Սև ծովի կղզիներ
Կատեգորիա:Ղրիմի կղզիներ
Կատեգորիա:Անմարդաբնակ կղզիներ
Տենդրովսկայա ցամաքալեզվակ

**Տենդրովսկայա ցամաքալեզվակ**, կամ **Տենդրա** (), կղզի Սև ծովում, Ուկրաինայի հարավարևմտյան ափեզրի մոտ, Խերսոնի մարզում։

Տենդրովսկայա ցամաքալեզվակը ձգվում է հյուսիսարևմտյան ուղղությամբ 65 կմ, իսկ լայնությունը հասնում է 1,8 կմ։ Տարածքը 38 կմ² է։ Կղզու ամենաբարձր կետը ունի 2,5 մ բարձրություն ծովի մակերևույթից։ Մայրցամաքից կղզին բաժանված է Տենդրովսկայա ծովածոցով։ Առաջացել է ծովի կողմից ավազի և խեցիների կուտակման արդյունքում։ Ցամաքալեզվակի մակերևույթը ցածրադիր է։ Արևմտյան կողմը լայնացած է։

Տենդրովսկայա ցամաքալեզվակի վրա աճում են նոսր խոտեր և թփուտներ։ Կղզու մեծ մասը մտնում է Սևծովյան կենսոլորտային արգելոցի կազմի մեջ։

## Տես նաև
* Ուկրաինայի կղզիների ցանկ

Կատեգորիա:Անմարդաբնակ կղզիներ
Կատեգորիա:Ուկրաինայի կղզիներ
Կատեգորիա:Սև ծովի կղզիներ
Բավարիայի ռադիո

**Bayerischer Rundfunk** (), Գերմանիայի Բավարիա մարզի ազգային հեռուստառադիոընկերություն **[[ARD]]** ազգային մեդիաընկերության կազմում։ Կենտրոնը գտնվում է Մյունխեն քաղաքում։ Ընկերությունը հիմնվել է 1949 թվականին, և 1950 թվականին միացել է ARD ընկերությանը։

Ֆինանսավորվում է բյուջեյի կողմից (84 %), գովազդի ցուցադրման հասույթից (3 %) և այլ եկամուտներից (13 %)։ Ընկերությունը ունի 2930 աշխատակից։

## Հեռուստատեսություն
200px|աջից
«**Bayerisches Fernsehen**» հեռուստաալիքն առաջին անգամ եթեր է դուրս եկել 1964 թվականի սեպտեմբերի 22-ին։ 2012 թվականի ապրիլի 30-ից հեռարձակվում է բարձր պարզության ֆորմատով (BR HD):

**Սեփական հեռուստաալիքներ**
* Bayerisches Fernsehen - Բավարիայի ազգային հեռուստաալիք. Բավարաիայի համար՝ երրորդ ազգայի հեռուստաալիքը.
* BR-alpha - ուսուցողական հեռուստաալիք

**Համատեղ հեռուստաալիքներ**
* Das Erste
* Phoenix
* KI.KA
* Arte
* 3sat

## Ռադիո
200px|աջից
**Բավարայի ռադիո**ն հիմնվել է 1949 թվականին. Ներկայում գործում են 5 մարզային և 3 թվային ռադիոկայաններ։
* Bayern 1 - երաժշտություն, տեղեկատվություն, քաղաքականություն
* Bayern 2 - ջազ, ֆոլկ, ազգային երաժշտություն
* Bayern 3 - ժամանակակից երաժշտություն, երիտասարդական հաղորդումներ
* BR-Klassik - դասական երաժշտություն
* B5 aktuell - լրատվություն

:թվային ռադիոկայաններ`
* BR Plus - երաժշտություն, տեղեկատվություն
* BR Verkehr (BR Traffic) - լրատվություն
* on3radio - ալտերնատիվ երաժշտություն

## Երաժշտական համույթնր
BR ունի երեք երաժշտական համույթ՝
* **Բավարաիայի ռադիոյի սիմֆոնիկ նվագախումբ**, հիմնվել է 1949 թվականին։ 2003 թ.-ից գլխավոր ռեժիսորն է Մարիս Յանսոնսը։
* **Մյունխենի ռադիոյի սիմֆոնիկ նվագախումբ**, գործում է 1920-ական թվականներից, BR-ի կողմից վերակազմավորվել է 1952 թվականին։ Կազմակերպում է կիրակնօրյա համերգներ, մանկական և երիտասարդական համերգներ, ազգային փոքրամասնությունների ելույթներ։
* **Բավարիայի ռադիոյի երգչախումբ** - հիմնվել է 1946 թվականին որպես «Մյունխենի ռադիոյի երգչախումբ»։ Երգչախումբը առաջին անգամ կատարել է Ռաֆայել Կուբելիկի և Հանս Պֆիցնեռի ստեղծագործությունները։

## Ծանոթագրություններ

## Արտաքին հղումներ
* Պաշտոնական կայք  

Կատեգորիա:Գերմանիայի հեռուստաընկերություններ
Կատեգորիա:Գերմանալեզու հեռուստաալիքներ
Կատեգորիա:ARD
Մարիո Բալոտելլի

**Մարիո Բարվուա Բալոտելլի** (, ), Գանայի ծագում ունեցող իտալացի ֆուտբոլիստ, հարձակվող։ Իտալիայի ազգային հավաքականի և անգլիական Լիվերպուլ ակումբի խաղացող է։

## Կարիերա
## Նվաճումներ
### Ակումբում
;Ինտեր Միլան
*Սերիա A (3)։ 2007–08, 2008–09, 2009–10
*Ֆուտբոլի Իտալիայի գավաթ (1)։ 2009–10
*Ֆուտբոլի Իտալիայի սուպերգավաթ (1)։ 2008
*ՈՒԵՖԱ Չեմպիոնների Լիգա (1)։ 2009–10

;Մանչեսթեր Սիթի
*Պրեմիեր Լիգա (1)։ 2011–12
*Անգլիայի գավաթ (1)։ 2010–11

## Կարիերայի վիճակագրություն
### Ակումբում
*Թարմացվել է մայիսի 18-ին 2014*։

1 ներառում է Իտալիայի գավաթը և Անգլիայի գավաթը
2 ներառում է Անգլիայի Ֆուտբոլի Լիգայի գավաթը
3 ներառում է Չեմպիոնների Լիգան և ՈՒԵՖԱ Եվրոպայի Լիգան
4 ներառում է Ֆուտբոլի Իտալիայի սուպերգավաթը, ՈՒԵՖԱ Սուպերգավաթը և ՖԱ Քոմյունիթի Շիլդը

### Միջազգային
:*Թարմացվել է հունիսի 24-ին 2014*։

## Միջազգային կարիերա
### Միջազգային գոլեր

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:1990 ծնունդներ
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Բրեշիայի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Ինտեր Միլանի ֆուտբոլիստներ
Կատեգորիա:Իտալացի ֆուտբոլիստներ
Կատեգորիա:Իտալիայի հավաքականի ֆուտբոլիստներ
Կատեգորիա:Լիվերպուլի ֆուտբոլիստներ
Կատեգորիա:Լումեձանեի ֆուտբոլիստներ
Կատեգորիա:Մանչեսթեր Սիթիի ֆուտբոլիստներ
Կատեգորիա:Միլանի ֆուտբոլիստներ
Կատեգորիա:ՈՒԵՖԱ Եվրո 2012-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ջենոայի ֆուտբոլիստներ
Կատեգորիա:Սյոնի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Օգոստոսի 12 ծնունդներ
Կատեգորիա:Օլիմպիկ Մարսելի ֆուտբոլիստներ
Կատեգորիա:Ֆուտբոլիստներ այբբենական կարգով
Samanyolu TV

**Samanyolu TV**, թուրքական մասնավոր հեռուստաընկերություն։ Հեռարձակվում է 1993 թվականի հունվարի 13-ից հասանելի է Թուրքիայի ողջ տարածքում անալոգային, ինչպես և կաբելային և արբանյակային տիրույթներում։ Հեռուստաալիքը արբանյակային հեռարձակմամբ հասանելի է Եվրոպայում, Կենտրոնական Ասիայում և Հյուսիսային Ամերիկայում։ Հեռուստաալիքը պատկանում է Samanyolu Yayın Grubu մեդիախմբին։ Հեռուստաալիքը փակվել է 2016 թվականի հուլիսի 19-ին ՝ 2016 թվականին Թուրքիայում հեղաշրջման փորձից հետո Գյուլենական շարժման հետ կապերի պատճառով։

## Արտաքին հղումներ
* Սամանյոլու 
* Սամանյոլու ԱՄՆ  
* Արցանց հեռարձակում  
* LyngSat Adress  

Կատեգորիա:Թուրքալեզու հեռուստաալիքներ
Կատեգորիա:Թուրքիայի հեռուստաընկերություններ
Կատեգորիա:Թուրքիայի փակված հեռուստաընկերություններ
Բերեզան (կղզի)

**Բերեզան** (), կղզի Սև ծովում, Օչակով քաղաքից 8 և Ռիբակովկա ավանից 4 կմ հեռավորության վրա։ Զմեինի կղզու հետ միասին հանդիսանում է Սև ծովի մի քանի կղզիներից մեկը, որոնք առաջացել են արմատական ապարներից, այլ ոչ ջրերի կուտակողական գործունեության արդյունքում։ Վարչականորեն մտնում է Նիկոլաևի մարզի Օչակովի շրջանի կազմի մեջ։ Երկարությամբ մոտ 800 մ է, լայնությամբ 200 - 850 մ, մակերեսը կազմում է 23,6 հա։ Հյուսիսային մասի բարձրությունն է 3 - 6 մ ծովի մակերևույթից, իսկ հարավային մասում հասնում է 21 մ։ Բերեզանը հանդիսանում է ուկրաինայի Գիտությունների Ակադեմիայի «Օլիվիա» պատմա-հնէաբանական արգելոցի մաս։ Կղզին անմարդաբնակ է։ Ամռան ընթացքում այստեղ աշխատում են Ուկրաինայի Գիտությունների Ակադեմիայի Հնագիտության ինստիտուտի և Էրմիտաժի հնէաբանական արշավախմբերը։ Հնագիտական կոթողները պարբերաբար քանդվում են չարտոնված պեղումների արդյունքում։

## Բորիսֆենիտիդա
Անտիկ ժամանակներում այսօրվա կղզին եղել է թերակղզի։ Մ.Թ.Ա. VII դարի վերջերից այս տեղում գոյություն է ունեցել հին-հունական բնակավայր՝ Բորիսֆեն կամ Բորիսֆենիտիդա *հունարեն՝ Βορυσθενιδα*։ Բյուզանդական հույները անվանում էին կղզին Ագիոս Էֆերիոս - Սուրբ Էֆերիոս *հունարեն՝ Αγιος Αιθεριος*։

## Հետաքրքիր փաստեր
* 1788 թվականի նոյեմբերի 7-ին Սևծովյան բանակի կազակները Անտոն Գոլովատիի գլխավորությամբ գրոհով գրավեցին Բերեզան կղզին և նրա վրա գտնվող թուրքական բերդը։ Կազակների Կուբան վերաբնակեցումից հետո 1792 թվականին, նրանք ի հիշատակ այս գրոհի հիմնեցին այնտեղ Բերեզանսկայա ստանիցան։
* Բազմաթիվ հետազոտողների վարկածով, հենց այս կղզին է նկարագրել Ա. Ս. Պուշկինը իր «Սալթան թագավորի հեքիաթում», անվանելով այն Բույան։
* 1906 թվականի մարտի 6-ին (19) կղզու վրա գնդակահարվել են «Օչակով» հածանավի ապստամբության ղեկավարներ լեյտենանտ Պ. Շմիդտը, մեքենավար Ա. Գլադկովը, կոմենդոր Ն. Անտոնենկոն և ավագ բատալյոր Ս. Չաստնիկը։
* 1968 թվականին ճարտարապետներ Ն. Գալկինի և Վ. Օչակովսկու նախագծով, կղզու հարավային մասում տեղադրվել է 15 մետրանոց երկաթ-բետոնյա հուշարձան Սևաստոպոլյան ապստամբության ղեկավարների պատվին։

## Արտաքին հղումներ
* Բերեզան կղզին. Պատմություն 
* Բերեզան. Պատմագրություն 
* Բերեզան կղզի 
* Բորիսֆեն-Բերեզան. Հյուսիսային մերձսևծովյան տարածքում անտիկ դարաշրջանի սկիզբը
* Պյոտր Օսիպովիչ Կարիշկովսկի. Օլիվիայի մետաղադրամները։ Կիև, 1988.  ISBN 5-12-000104-1.

Կատեգորիա:Անմարդաբնակ կղզիներ
Կատեգորիա:Ուկրաինայի կղզիներ
Կատեգորիա:Սև ծովի կղզիներ
Ղազախստան (հեռուստաալիք)

**Ղազախստան** (), Ղազախստանի պետական հեռուստաալիք։ Հեռարձակումը սկսել է 1958 թվականի մարտի 8-ին։ Պատկանում է «Ղազախստան պետական հեռուստառադիո» բաժնետիրական ընկերությանը։ Հեռուստակենտրոնները գտնվում են Ալմաթի և Աստանա քաղաքներում, և ունի մարզային մասնաճյուղային ցանց երկրի բոլոր մարզկենտրոններում։ Հեռուստաալիքը հեռարձակվում է ղազախերեն լեզվով, ներկայացնում է տեղեկատվական, ուսուցողական, հասարակական, մանկական, քաղաքական, ժամանցային հաղորդումներ, ֆիլմեր և հեռուստասերիալներ։

## Արտաքին հղումներ
* Պաշտոնական կայք  
* Պաշտոնական կայք  

## Ծանոթագրություններ

Կատեգորիա:Ղազախստանի հեռուստաընկերություններ
Կատեգորիա:Ղազախալեզու հեռուստաալիքներ
Պեդրու I (Պորտուգալիայի թագավոր)

**Պեդրու I** (), Պորտուգալիայի թագավոր 1357 - 1367 թվականներին Բուրգունդական դինաստիայից, Ալֆոնսո IV-ի որդին։

1339 թվականին Պեդրուն ամուսնանում է հոր հրամանով, սակայն երկար տարիներ ապրում է սիրուհու՝ Ինես դե Կաստրոի հետ, որից ուներ չորս երեխա։ Օրինական կնոջ մահից հետո Պեդրուն հրաժարվում էր ամուսնանալ ուրիշի հետ՝ չնայած հոր խնդրանքներին։ Ալֆոնսոն խնդրանքներից անցնում է սպառնալիքի, նա իր զորքով հարձակվում է այն եկեղեցու վրա, որտեղ որդին պահել էր Ինեսին և սպանում նրան։ Իմանալով այդ մասին՝ Պեդրուն հավաքում է իր զորքը և պատերազմի ելնում հոր դեմ։ Մի քանի շաբաթ անց նրանք համաձայնության են գալիս։ Հոր մահից հետո Պեդրուն մահապատժի է ենթարկում Ինեսին սպանողներին։

Հաջորդ տարի Պեդրուն իր պալատում ժողով է հրավիրում, որտեղ երդվում է, որ նշանված է եղել Ինեսի հետ։ Դրանից հետո Ինեսի մարմինը բերում են Կոիմբրաից, հագցնում թագավորական հագուստ և նստեցնում գահին։ Նրա գլխին թագ են դնում և հռչակում Պորտուգալիայի թագուհի։

## Ծանոթագրություններ

Կատեգորիա:Պորտուգալիայի թագավորներ
Կատեգորիա:Բուրգունդական հարստություն
Կատեգորիա:Կաթոլիկ միապետներ
RTBF

**Radio Télévision Belge Francophone** (, հապավումը՝ **RTBF**), Բելգիայի ֆրանսախոս համայնքի հանրային հեռարձակող ընկերություն։ Ընկերության կազմում գործում են չորս հեռուստաալիքներ՝ La Une, Tipik, La Trois, Arte Belgique և վեց ռադիոկայան՝ La Première, RTBF International, VivaCité, Musiq3, Classic 21, PureFM:

## Արտաքին հղումներ
* Պաշտոնական կայք 

Կատեգորիա:Բելգիայի հեռուստաընկերություններ
Կատեգորիա:Ֆրանսալեզու հեռուստաալիքներ
Կոնտրալտո ֆլեյտա

**Կոլտրալտո ֆլեյտա** (), ֆլեյտաների ընտանիքի ամենամեծ գործիքներից մեկը։

## Ընդհանուր նկարագիր
Կոնտրալտո ֆլեյտան ալտֆլեյտայից մեկ օկտավա ցածր է։ Այն պատրաստվում է մետաղից։ Առաջին անգամ այն պատրաստել է Էվա Կինգման։ 
Կոնտրալտո ֆլեյտան ունի հայերեն "Գ" տառի շրջված տեսքը։ Լայն գործառություն չունի, բայց կան մի շարք ստեղծագործություններ գրված այս գործիքի համար։

Կատեգորիա:Փայտյա փողային գործիքներ
Կատեգորիա:Ֆլեյտաներ
Ինտեր (հեռուստաալիք)

**Ինտեր**, () Ուկրաինայի համազգային հեռուստաընկերություն։ Հեռուստաալիքը հիմնվել է 1996 թվականի հոկտեմբերի 20-ին։ Իրականացնում է շուրջօրյա եթեր, հաղորդումները ներկայացվում են ուկրաիներեն և ռուսերեն լեզուներով։

2013 թվականի փետրվարից հեռուստաընկերության բաժնետոմսերի 61% պատկանում է Դմիտրի ՖԻրտաշի «U.A. Inter Media Group» մեդիախմբին։ Գործադիր տնօրեն նշանակվեց Եգոր Բենկենդորֆը, իսկ տեղակատվական հեռարձակումը սկսեց ղեկավարել Եվգենի Կիսելյովը։

## Պատկերանիշեր

Պատկեր:Інтер (1996, icon).svg|1996 - 2000
Պատկեր:Inter TV-Channel (2000-2007).svg|2000 - 2007
Պատկեր:Inter 2007.svg|2007 - 2011

Պատկեր:Inter TV-Channel (2011-2013).svg|2011 - 2013
Պատկեր:Inter TV-Channel logo.svg|2013 - ներկա


## Արտաքին հղումներ
*Պաշտոնական կայք    

## Ծանոթագրություններ

Կատեգորիա:Ուկրաինայի հեռուստաընկերություններ
Կատեգորիա:Ուկրաինալեզու հեռուստաալիքներ
Կատեգորիա:Ռուսալեզու հեռուստաալիքներ
Միք Ջագեր

**Միք Ջագեր** (, լրիվ անունը **Մայքլ Ֆիլիպ Ջագեր**` , ), անգլիացի ռոք-երաժիշտ, կոմպոզիտոր, երգահան, դերասան, պրոդյուսեր։ Ռոլինգ Սթոունզ խմբի հիմնադիրն ու մեներգիչը։ Հայրը ֆիզկուլտուրայի ուսուցիչ էր, իսկ մայրը՝ Մեծ Բրիտանիայի պահպանողականների կուսակցության անդամ։ Մայքլը ունի կրտսեր եղբայր՝ Քրիս Ջագգեր (ծնվ. 1947 թ. դեկտեմբերի 19-ին)։ Մայքլը սովորել է Լոնդոնի տնտեսագիտության և քաղաքագիտության դպրոցում։ 1958 թվականին սկսում է նվագել «Little Boy Blue & The Blue Boys» դպրոցական բլյուզային խմբում, այնուհետև ծանոթանում է Քիտ Ռիչարդսի հետ, որի հետ 1962 թվականին ստեղծում է Ռոլինգ Սթոունզ խումբը։

2003 թվականին, երաժշտի 60-ամյա հոբելյանի կապակցությամբ Մեծ Բրիտանիայի թագուհի Եղիսաբեթ II-ը Ջագգերին շնորհեց պատվավոր ասպետի կոչումը։

## Անհատական ալբոմներ
* 1985  - *She’s The Boss*
* 1987  - *Primitive Cool*
* 1993  - *Wandering Spirit*
* 2001  - *Goddess in the Doorway*
* 2004  - *Alfie* (Soundtrack)
* 2007  - *The Very Best Of Mick Jagger*

## Դերեր ֆիլմերում

## Արտաքին հղումներ
*Պաշտոնական կայք 
*Միք Ջագգերը Ռոլինգ Սթոունզ խմբի պաշտոնական կայքում  

## Ծանոթագրություններ

Կատեգորիա:1943 ծնունդներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Անգլիացի բարեգործներ
Կատեգորիա:Անգլիացի գրողներ
Կատեգորիա:Անգլիացի դերասաններ
Կատեգորիա:Անգլիացի երաժիշտներ
Կատեգորիա:Անգլիացի կիթառահարներ
Կատեգորիա:Անգլիացի կինոդերասաններ
Կատեգորիա:Անգլիացի կինոպրոդյուսերներ
Կատեգորիա:Անգլիացի կոմպոզիտորներ
Կատեգորիա:Անգլիացի ռոք երաժիշտներ
Կատեգորիա:Անգլիացի տղամարդ երգիչներ
Կատեգորիա:Անձինք այբբենական կարգով
Կատեգորիա:Անձինք նամականիշերի վրա
Կատեգորիա:Բանաստեղծներ այբբենական կարգով
Կատեգորիա:Բրիտանացի բանաստեղծներ
Կատեգորիա:Բրիտանացի դերասաններ
Կատեգորիա:Բրիտանացի երաժիշտներ
Կատեգորիա:Բրիտանացի երգահաններ
Կատեգորիա:Բրիտանացի երգիչներ
Կատեգորիա:Բրիտանացի կինոդերասաններ
Կատեգորիա:Բրիտանացի կինոպրոդյուսերներ
Կատեգորիա:Բրիտանացի պրոդյուսերներ
Կատեգորիա:Բրիտանացի ռոք երաժիշտներ
Կատեգորիա:Լոնդոնի համալսարանի շրջանավարտներ
Կատեգորիա:Լոնդոնի տնտեսագիտության և քաղաքական գիտությունների դպրոցի շրջանավարտներ
Կատեգորիա:Հուլիսի 26 ծնունդներ
Կատեգորիա:21-րդ դարի անգլիացի տղամարդ դերասաններ
Կատեգորիա:Անգլիացի տղամարդ կինոդերասաններ
Կատեգորիա:20-րդ դարի անգլիացի տղամարդ դերասաններ
Դոնուզլավ

**Դոնուզլավ** (, ), Ղրիմի ամենախորը լիճը, հատկացվում է Թարխանկուտի լճերի խմբին։ Մակերեսը կազմում է 47 կմ²։ Ընդհանուր միներալիզացիայի տիպի լիճ է, լճի մի մասը քաղցրահամ է (ծայր հյուսիսում)։ Ունի տեկտոնիկ ծագում։ Այժմ լիճը կարող է համարվել տեխնոգեն ծովածոց, քանի-որ 1961 թվականին ռազմա-ծովային բազայի շինարարության ընթացքում լիճը Սև ծովից բաժանող ցամաքաշերտը փորվել է և լիճը միացվել է ծովին։

Լիճը մխրճվում է թերակղզու տարածքի մեջ 30 կմ հեռավորության վրա, բաժանելով Թարխանկուտի թերակղզին Ղրիմի մնացած մասից։

Առավելագույն խորությունն է 27 մ, ծովին միացման վայրին մոտ լճի լայնությունը կազմում է մինչև 8,5 կմ, իսկ վերին մասերում այն դառնում է ծանծաղ և նեղ մինչև հարյուրավոր մետրեր։ Ծովից լիճը բաժանվում է ավազաթմբով, որի երկարությունը կազմում է 9 կմ, և լայնությունը՝ 200 - 600 մետր։

## Տես նաև
* Ուկրաինայի լճեր

Կատեգորիա:Ուկրաինայի լճեր
Կատեգորիա:Եվրոպայի լճեր
Շաբոլատի լիման

**Շաբոլատի լիման** (այլ անվանումներ՝ **Բուդացկի լիման**, **Շաբոլատ**, **Բուդակի**, ), լիման Ուկրաինայի Օդեսայի մարզում, Սև ծովի ափին։ Գտնվում է Բելգորոդ-Դնեստրովսկի քաղաքից 18 կմ հեռավորության վրա։ Ծովից բաժանված է նեղ, 80-200 մ լայնությամբ, ավազաթմբով։ Լիմանի ափին է գտնվում Սերգեևկա ավանը։

Լիմանի ժամանակավոր կապը ծովի հետ իրականացվում է «Բուդակի» (հարավ-արևմուտքում) ջրանցքով, երբեմն ավազաթմբի վրայով։ Լիմանը կապված է Դնեստրի լիմանի հետ «Բուգազ-1» և «Բուգազ-2» ջրանցքներով։ Լիմանի կենտրոնական մասում կառուցված է կամուրջ, որը կապում է ավազաթումբը ավանի հետ։

Լիմանը ձգված է ծովի ափի երկայնքով, ունի մոտ 17 կմ երկարություն, և 1,5 կմ լայնություն։ Գտնվում է ծովի մակերևույթից 0,8 - 2,4 մ բարձրության վրա։ Ընդհանուր մակերեսն է 3200 հա։ Լիմանը ծանծաղ է, առավելագույն խորությունը կազմում է 2,2 մ, միջինը՝ 1,05 մ։

Ամռանը ջրի ջերմաստիճանը հասնում է +26-28 °С, իսկ ծանծաղուտներում մինչև 33&nbsp;°C։ Շաբոլատի լիմանի ափը մայրցամաքի կողմից զառիվեր է, միջինում 8-12 մ բարձրությամբ, Սերգեևկայի մոտակայքում հասնում է մինչև 18-35 մ։

Ստորերկրյա ջրերի հաշվին, լիմանի հյուսիսարևելյան հատվածը համեմատաբար քաղցրահամ է (աղիությունը` 2-14 ‰), հարավարևմտյան և կենտրոնական մասերը առավել աղին են (աղիությունը` 15-32 ‰)։

## Տես նաև
* Ուկրաինայի լճեր

Կատեգորիա:Ուկրաինայի լճեր
Կատեգորիա:Ուկրաինայի լիմաններ
Կատեգորիա:Եվրոպայի լճեր
Սվիտյազ (Ուկրաինա)

**Սվիտյազ** (), կարստային ծագման ամենամեծ և ամենախորը լիճը Ուկրաինայում։ Մտնում է Շացկի ազգային բնական պարկի կազմի մեջ (Շացկի շրջան, Վոլինի մարզ)։ Մի քանի այլ լճերի հետ միասին կազմում է Շացկի լճերի խումբը։

Լճի մակերեսը կազմում է 25,2 կմ², երկարությունը 9,3 կմ, առավելագույն լայնությունը 8 կմ։ Սվիտյազի առավելագույն խորությունը կազմում է 58,4 մ։ Ծավալը մոտ 180 մլն մ³։ Մոտավորապես լճի մեջտեղում գտնովում է կղզի 7 հա մակերեսով։

Լիճը լավ է տաքանում ամռանը, և ունենալով մաքուր ջուր և թեք հատակ, հանդիսանում է հանրահայտ հանգստյան գոտի։

## Արտաքին հղումներ
* Սվիտյազի մասին կայք, ձկնորսություն, հանգիստ

## Տես նաև
* Ուկրաինայի լճեր

## Ծանոթագրություններ

Կատեգորիա:Ուկրաինայի լճեր
Կատեգորիա:Եվրոպայի լճեր
Ուզունլարի լիճ

**Ուզունլարի լիճ**, նաև **Ուզունլար**, **Կոնչեկ**, **Օտար-Ալչիկ** (, ), ցամաքող աղի լիճ Կերչի թերակղզու հարավային մասում, Ղրիմի մակերեսով 6-րդ լիճը։ Մակերևույթի մակերեսը կազմում է 21,2 կմ²։ Պատկանում է ընդհանուր միներալիզացիայի աղի լճերի տիպին, ծագումը լիմանային։

Մտնում է *Կերչի լճերի խմբի* մեջ, այս խմբում Ակտաշի լճից հետո երկրորդն է։ Երկարությունը կազմում է 10 կմ, միջին լայնությունը՝ 1,5 կմ, առավելագույնը՝ 5,5 կմ։ Միջին խորությունը՝ 0,6 մ, առավելագույնը՝ 1,2 մ։

Լիճը համարվում է բուժիչ և օգտագործվում է վերականգնողական նպատակներով։

## Տես նաև
* Ուկրաինայի լճեր

Կատեգորիա:Ուկրաինայի լճեր
Կատեգորիա:Ուկրաինայի լիմաններ
Կատեգորիա:Եվրոպայի լճեր
Կատեգորիա:Լճեր այբբենական կարգով
Սոլյոնի Լիման

**Սոլյոնի Լիման** (), լիճ Ուկրաինայի Դնեպրոպետրովսկի մարզում Զնամենովկա և Նովոտրոիցկոե գյուղերի միջև։ Գտնվում է Սամարյան անտառի անտառեզրին։ Լիճը ձևով նման է 1,8 կմ տրամագծով շրջանի։ Մակերևույթի մակերեսը կազմում է մոտ 3,5 կմ², ափեզրի երկարությունը կազմում է մոտ 11,5 կմ։ Լճի կենտրոնում գտնվում է ձգված կղզի։

Լճի հատակը ծածկված է բուժիչ ցեխերով։ Ցեխերը հատկացվում էն մայրցամաքային տեսակի մուլիտային սուլֆիդային ցեխերին, որոնք ունեն բարձր պլաստիկություն և մածուցիկություն։ Ցեխը ունի մանր-դիսպեսիոն կազմություն, մեծ մասնիկների մեծությունը 0,25 գ է և ավելին։

Սոլյոնի Լիմանի մոտակայքում գտնվում են նաև հանքային ջրերի աղբյուրներ, որոնք օգտագործվում են ջրաբուժության մեջ։ Այս ջրերի օգտագործման համար 1961 թվականին ստեղծվել է «Հանքային ջրերի արտադրության Նովոմոսկովսկի գործարանը»։ Գործարանը արտադրում է 0,2-0,5 գ/դմ³ միներալիզացիոյով ջրեր, որոնք դասվում են սեղանի օգտագործման ջրերին։

## Տես նաև
* Ուկրաինայի լճեր

## Արտաքին հղումներ
* Սոլյոնի լիմանի լուսանկարներ
* Առողջարանի նկարագիրը

Կատեգորիա:Ուկրաինայի առողջարաններ
Կատեգորիա:Եվրոպայի լճեր
Կատեգորիա:Անհոսք լճեր
Լուիջի Դելների

**Լուիջի Դելների** (), որոշ աղբյուրներում սխալմամբ նշվում է **Լուիջի Դել Ների** (, ), իտալացի ֆուտբոլային մարզիչ, նախկին ֆուտբոլիստ։

## Մարզչական վիճակագրություն
*Ըստ մարտի 1, 2013-ի*

## Ծանոթագրություններ

Կատեգորիա:1950 ծնունդներ
Կատեգորիա:Իտալացի ֆուտբոլային մարզիչներ
Կատեգորիա:Իտալացի ֆուտբոլիստներ
Կատեգորիա:Յուվենտուս ՖԱ մարզիչներ
Կատեգորիա:Ուդինեզեի ֆուտբոլիստներ
Կատեգորիա:Ռոմա ՖԱ մարզիչներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Օգոստոսի 23 ծնունդներ
Կատեգորիա:Ֆուտբոլային մարզիչներ այբբենական կարգով
Կատլաբուխ

**Կատլաբուխ** (), լիճ Օդեսայի մարզ Իզմաիլի շրջանում, Դանուբի ստորին հոսանքներում։ Երկարությունը կազմում է 21 կմ, լայնությունը՝ 1 - 11 կմ, մակերևույթի մակերեսը 67 կմ², առավելագույն խորությունն է 4 մ։ Լճի թասը երկարուկ է, լայնացած հարավային կողմում (մինչև 11 կմ)։

Ջրի ջերմաստիճանը ամռանը հասնում է +24  - +26&nbsp;°C, ձմռանը լիճը սառչում է։ Ջրի միներալիզացիայի աստիճանն է 1−1,6 գ/լ։

Լիճը բաժանված է Դանուբից ամբարտակով և հանդիսանում է ջրամբար։ Ջրափոխանակությունը Դանուբի հետ կարգավորվում է ջրարգելակներով (շլյուզ) ջրանցքով։

## Արտաքին հղումներ
* Կատլբուխ լճի մոտ տարվող պեղումները, 1995—1996 թվականներ

Կատեգորիա:Ուկրաինայի լճեր
Կատեգորիա:Ուկրաինայի լիմաններ
Կատեգորիա:Եվրոպայի լճեր
Կիտայ (լիճ)

**Կիտայ** (), լիմանա-ողողվող տիպի լիճ Օդեսայի մարզի Կիլիի և Իզմաիլի շրջաններում, տեղաբաշխված է Դանուբի ստորին հոսանքներում։ Լճի թասը ունի ձգված ձև, ձգվում է հյուսիսից հարավ 24 կմ։

Ջրի ջերմաստիճանը ամռանը հասնում է +27&nbsp;°C, ձմռանը լիճը սառչում է։ Ջրի միներալիզացիոն կազմում է 1 - 3 գ/լ։ Կիտայ լճի ջրերը օգտագործվում են ոռոգման նպատակներով։

Լիճը բաղկացած է հյուսիսային և հարավային մասերից (լայնությունը մինչև 3-3,7 կմ), որոնք միացած են միմյանց մոտ 600 մ լայնությամբ նեղուցով, որի վրա կառուցվել է կամուրջ։ Ընդհանուր լճի մակերեսը կազմում է մոտ 60 կմ², հարավային մասում խորությունը հասնում է մինչև 2 մ, հյուսիսայինում՝ մինչև 5 մ։

Լճի կենտրոնական մասերի հատակը ծածկված է գորշ տիղմով, որը ափերի մոտ դառնում է թեթևակի տիղմակալած հող։

Ափերը բարձրադիր են, բացառությամբ հարավային ափին և ծայր հյուսիսային մասին։ Հարավ-արևմուտքից Կիտայ լճի մեջ է թափվում Ենիկոյ գետը, իսկ հյուսիսից Կիրգիժ-Կիտայ (երկարությունը՝ 63 կմ) և Ալիյագա (երկարությունը՝ 65 կմ) գետերը։

## Գրականություն
* Ресурсы поверхностных вод СССР. Описание рек и озёр и расчёты основных характеристик их режима. — Т. 6. Украина и Молдавия. Вып. 1. Западная Украина и Молдавия (без бассейна р. Днестра). — Л., Гидрометеоиздат, 1978. — 488–489 с.

Կատեգորիա:Ուկրաինայի լճեր
Կատեգորիա:Ուկրաինայի լիմաններ
Կատեգորիա:Եվրոպայի լճեր
Հիդրոպարկ (Կիև)

thumb|250px|Լողափը Հիդրոպարկում (2008 թ. հուլիս)
**Հիդրոպարկ** (), զբոսայգի, որը գտնվում է Վենետիկյան և Դոլոբեցյան կղզիների վրա, Դնեպրի և Ռուսանովի նեղուցի միջև, Կիևում։ Հիդրոպարկը գտնվում է նախկին Պրեդմոստնի սլոբոդայի տեղում, որը ոչնչացվել էր 1943 թվականին Կիևի օկուպացիայի ժամանակ։ Ստեղծվել է 1965-1968 թվականներին, որպես ջրային-զվարճալիքների համալիր բազմաթիվ լողափներով, ջրային ատրակցիոնններով, նավակայաններով։ Զբոսայգու մակերեսը կազմում է 365 հա։ Նախագծի ճարտարապետներն էին Վ. Լ. Սուվորովը և Ի. Պ. Շպարան։

Ամռանը Հիդրոպարկը կարող է ընդունել միաժամանակ մինչև 75 հազար մարդ, իսկ օրվա ընթացքում «Հիդրոպարկ» մետրոյի կայարանով անցնում է մինչև 250 հազար մարդ։

[250px|thumb|[Վենետիկյան կամուրջ (Կիև)|Վենետիկյան կամուրջը Հիդրոպարկում]]
Կղզիները իրար են միացվում Վենետիկյան կամուրջով, որի երկարությունն է 144 մ (կառուցվել է 1966 թ.), Դնեպրի աջ ափի հետ միանում է Մետրո կամուրջով, իսկ ձախ ափի հետ Ռուսանովի մետրոյի կամուրջով։ Զբոսայգում է գտնվում «Հիդրոպարկ» մետրոյի Սվյատոշինսկո-Բրովարսկի գծի կայարանը։

## Ծանոթագրություններ

## Արտաքին հղումներ
* Տեսարան դեպի Հիդրոպարկ (Wikimapia)
* Կիևյան Հիդրոպարկի մասին կայք 
* Տեսարան դեպի կիևյան Հիդրոպարկ Յանդեքս.Պանորամա ծառայությունում։

Կատեգորիա:Դնեպր
Կատեգորիա:Կիևի զբոսայգիներ
Կատեգորիա:Կիևի տեսարժան վայրեր
Կատեգորիա:Ուկրաինայի կղզիներ
Տրուխանով կղզի

**Տրուխանով կղզի** (), կղզի Դնեպր գետի վրա, գտնվում է Կիևի պատմական կենտրոնի դիմաց Դնեպրի հիմնական հունի և Դեսյոնկա գետաբազուկի միջև։

Մակերեսը կազմում է մոտ 450 հա, այն միացվում է Դնեպրի աջ ափի հետ հետիոտնային կամուրջով։

Մինչև Դնեպրի վրա Կիևի ՀԵԿ-ի ամբարտակի կառուցումը Տրուխանով կղզին գարնանային գետավարարման ընթացքում ամբողջովին ծածկվում էր ջրով։

Երկրորդ համաշխարհային պատերազմի ընթացքում այստեղի բնակելի շենքերի ավերումից հետո Տրուխանով կղզին վերածվեց հանգստյան վայրի։ Այսօր կղզու վրա են գտնվում խոշոր լողափներ (Կենտրոնական, Դովբիչկա), Չեռտորոյ, ջրային կայաններ, սպորտային կառույցներ, ռեստորաններ, հանգստյան տներ և բազմաթիվ կանաչապատ տարածքներ։ Կղզու հյուսիսային մասում է գտնվում Ազգերի բարեկամության զբոսայգին և Բոբրովնյա արգելոցը։

## Արտաքին հղումներ
* Տեսարանը դեպի Տրուխանով կղզին (Wikimapia) 
* Կիևյան Խորտիցան բացահայտում է իր գաղտնիքները  
* Կիևի կղզիները Դնեպրի վրա  

Կատեգորիա:Դնեպր
Կատեգորիա:Կիև
Կատեգորիա:Կղզիներ այբբենական կարգով
Կատեգորիա:Ուկրաինայի կղզիներ
Խորտիցա

**Խորտիցա** (), Դնեպր գետի վրա գտնվող ամենամեծ կղզին է։ Գտնվում է Զապորոժիե քաղաքի մերձակայքում ԴնեպրոՀԵԿ-ից հոսանքով ներքև, յուրօրինակ բնական և պատմական համալիր է։ Ձգվում է հյուսիս-արևմուտքից դեպի հարավ-արևելք, երկարությունը՝ 12,5 կմ, լայնությունը միջինում 2,5 կմ։

2007 թվականին ճանաչվել է «Ուկրաինայի յոթ հրաշալիքներից» մեկը։

Գոյություն ունեն կղզու անվան առաջացման մի քանի վարկածներ։ Համարվում է, որ կղզին (ձեռագիր արձանագրություններում՝ *Խռտիչ կղզի* (*Хъртичь остров*)) ստացել է իր անվանումը հարևան Խորտիցա գետից, որի անունը նշանակում է «արագ»։

## Ծանոթագրություններ

## Արտաքին հղումներ
* «Խորտիցա» ազգային արգելոցը  
*  
* Կղզու ինտերակտիվ քարտեզ  
* Տեղեկություններ Խորտիցայի մասին  
* Խորտիցա կղզու պատմությունը  
* Լուսանկարներ՝ xort.info  zpfoto.net

Կատեգորիա:Դնեպր
Կատեգորիա:Ուկրաինայի կղզիներ
Մաքսիմ Ժելեզնյակի կաղնի

մինի|Մաքսիմ Ժելեզնյակի կաղնին
**Մաքսիմ Ժելեզնյակի կաղնի**, հսկա կաղնի է, որի անունն է «Մաքսիմ Ժելեզնյակ»։ Աճում է Ուկրաինայի Չերկասիի մարզի Չիգիրինի շրջանի Խոլոդնի յար տարածքում։

Ծառը 1000 տարեկան է։ Բարձրությունը մոտ 30 մետր է, բնի հաստությունը 8,6 գրկաչափ է։ Նրան անվանում են Շերվուդի անտառի Ռոբին Հուդի կաղնու փոքր եղբայր։

2010 թվականին Մաքսիմ Ժելեզնյակի կաղնին հայտարարվել է Ուկրաինայի 17 ազգային ծառերից մեկը։

## Արտաքին հղումներ
* 
* 
* Н. Хорольська, Під дуб Максима Залізняка закопали мертвих корів, Газета по-украински https://web.archive.org/web/20160307094919/http://gazeta.ua/post/229165

Կատեգորիա:Կաղնիներ
Կատեգորիա:Հայտնի ծառեր
Կատեգորիա:Ուկրաինայի տեսարժան վայրեր
Մոնաստիրսկի կղզի (Դնեպր)

200px|մինի|աջից|Մոնաստիրսկի կղզի
**Մոնաստիրսկի կղզի** (թարգմանաբար՝ «Վանական», , անվանումը հանդիպում է փաստաթղթերում սկսած XVII դարից, XIX դարում Բուրակովսկի, Բոգոմոլովսկի, 1926 թվականից Կոմսոմոլսկի), կղզի Դնեպր գետի վրա Դնեպր քաղաքում։

Կղզու տարածքը Տարաս Շևչենկոյի անվան զբոսայգու մաս է։

Առաջին անգամ կղզին հիշատակվում է 1880 թվականին եպիսկոպոս Ֆեոդոսիի «Նյութեր Եկատերինոսլավյան թեմի պատմա-վիճակագրական նկարագրության համար» աշխատությունում, որպես ամենահյուսիսային կետ, ուր հասել է իր առաքելության ժամանակ Անդրեաս առաքյալը։ «Մոնաստիրսկի» անունը ենթադրաբար ստացել է IX դարում այստեղ գոյություն ունեցած բյուզանդական վանքի պատճառով։

Քաղաքի հետ այն կապում է ճոպանուղին և հետիոտնային կամուրջը։

1958 թվականին կղզու վրա տեղադրվեց Տարաս Շևչենկոյի արձանը, Ուկրաինայի տարածքում ամենամեծերից մեկը։

1999 թվականին կղզու հյուսիսային մասում կառուցվել է ուղղափառ եկեղեցի՝ Սուրբ Նիկոլայի եկեղեցի։

## Արտաքին հղումներ
* Մոնաստիրսկի կղզու վրայի Սուրբ Նիկոլայի եկեղեցու պաշտոնական կայք
* Դնեպրոպետրովսկի կղզիների գաղտնիքները
* ''Սուրբ Նիկոլայի եկեղեցու'' 3D-մոդելը Google Երկիր մոլորակ. "3D-շենքերում" 

Կատեգորիա:Դնեպր
Կատեգորիա:Դնեպրոպետրովսկ
Կատեգորիա:Ուկրաինայի կղզիներ
Բերդյանսկի ցամաքալեզվակ

**Բերդյանսկի ցամաքալեզվակ** (), գտնվում է Ազովի ծովի հյուսիսային մասում, բաժանում է Բերսյանսկի ծովածոցը ծովից։ Իր առաջացման համար ցամաքալեզվակը պարտական է Բերդա գետին, որը թափվում է ծովի մեջ ցամաքալեզվակի հիմքից արևելք։

Ցամաքալեզվակի երկարությունը կազմում է 18 կմ, լայնությունը տատանվում է 40 մետրից մինչև 2 կիլոմետր։ Մակերեսը մոտ 7 կմ² է։

Այսօր ցամաքալեզվակը գտնվում է Բերդյանսկ քաղաքի տարածքում։

Բերդյանսկի ցամաքալեզվակի վրա են գտնվում 70 առողջարանային հաստատություններ՝ 8 սանատորիա, 17 մանկական և սպորտային-առողջարարական հաստատություններ, 45 հանգստի բազաներ, պանսիոնատներ, որոնք կարող են միաժամանակ ընդունել մինչև 15 հազար մարդ։

Կատեգորիա:Ազովի ծովի ցամաքալեզվակներ
Կատեգորիա:Ուկրաինայի ցամաքալեզվակներ
Disney Channel

**Դիսնեյ հեռուստաալիք** () ամերիկյան մանկական կաբելային հեռուստաալիք, ցուցադրում է սեփական արտադրության մուլտֆիլմեր, հեռուստասերիալներ և հաղորդումներ։ Պատկանում էր Disney-ABC Television Group հեռուստաընկերությանը։ Հանդիասանում էր Disney-ABC Television Group-ի ամենապահանջված հեռուստատեսություններից մեկը։

Հայաստանի կաբելային ցանցերում հասանելի է հեռուստաալիքի Ռուսաստանյան տարբերակը։

## Պատմություն
### Disney Channel. սկիզբը (1983—1997)
1983 թվականին The Walt Disney Company-ն հայտարարում է, որ հիմնելու է կաբելային ալիք, որ Disney-ի կախարդանքով պիտի զվարճացնի ընտանիքներին երկար տարիների ընթացքում։ Disney Channel-ը հիմնադրվել է 1982 թվականին Ալան Վագների ղեկավարությամբ, ով էլ դառնում է ալիքի առաջին նախագահը։ Երկրի ներսում ալիքը հաղորդումների հեռարձակումն սկսել է 1983 թվականի ապրիլի 18-ին՝ առավոտյան ժամը 7-ին ցուցադրելով «Բարի լույս, Միկի» սերիալը։ Իր հիմնադրման պահին Disney Channel-ն օրական ցուցադրվում էր 16 ժամ՝ առավոտյան 7-ից մինչ երեկոյան 11-ը։ 1984 թվականի ապրիլին ալիքն իր ցուցադրության ժամանակն ավելացնում է ևս երկու ժամով (առավոտյան 7-ից մինչ երեկոյան 1-ը)։

Օրվա ընթացքում ցուցադրվում էին Welcome to Pooh Corner ու You and Me Kid, ինչպես նաև մուլտսերիալներ ու արտասահմանյան արտադրության ֆիլմեր, այդ թվում՝ Asterix, The Raccoons, Paddington Bear, Five Mile Creek։ Սեփական արտադրության էր «Օզիի ու Հարիեթի աշկածները» հաղորդումը։ 1986 թվականի դեկտեմբերի 1-ից Disney Channel-ն սկսում է շուրջորյա հեռարձակումը։

1989 թվականի սկզբին ալիքը նոր ֆորմատով սկսում է ցուցադրել «Միկի Մաուսի ակումբ» շուոն, որ մեծե ժողովրդականություն է վայելում։ 1995 թվականին Disney Channel ԱՄՆ ողջ տարածքում դիտում էին ավելի քան 8 միլիոն ընտանիք։

### Zoog & Vault Disney (1997—2002)
1997 թվականին Disney Channel-ն նորացնում է ձևը, ցանցի անվանումից հանում է «the» նախդիրը և բաժանվում ծրագրային երեք բլոկների՝ Playhouse Disney (նախադպրոցական տարիքի երեխաներին ուղղված բլոկ), Vault Disney (գիշերային բլոկ, որ ցուցադրում էր Disney-ի դասական անիմացիա) և Zoog Disney (աշխատում էր օրվա երկրորդ կեսից մինչ ուշ երեկո, ուղղված էր մինչ 15 տարեկան դեռահասներին։ Այս բլոկը ցուցադրում էր՝ Ուրախացիր Ստիվենսոնի հետ, Լիզի Մագուայեր, Smart Guy, The Famous Jett Jackson, Чудеса.com և այլն)։ Zoog Disney ու Vault Disney հեռարձակվեցին մինչ 2002 թվականը, երբ տեղի ունեցան նոր փոփոխություններ։
## Պաշտոնական կայք
* Disney International 

Կատեգորիա:Ամերիկյան հեռուստաընկերություններ
Կատեգորիա:Մանկական հեռուստաընկերություններ
Կատեգորիա:Անգլալեզու հեռուստաալիքներ
Կատեգորիա:Ռուսալեզու հեռուստաալիքներ
Կատեգորիա:Լեհալեզու հեռուստաալիքներ
Կատեգորիա:Իտալալեզու հեռուստաալիքներ
Կատեգորիա:Թուրքալեզու հեռուստաալիքներ
Կատեգորիա:Հունարեն հեռուստաալիքներ
Կատեգորիա:Չեխալեզու հեռուստաալիքներ
Կատեգորիա:Գերմանալեզու հեռուստաալիքներ